**OBRAZLOŽENJE I. IZMJENA I DOPUNA PRORAČUNA GRADA POREČA-PARENZO ZA 2025. GODINU**

 **UVOD**

Temeljem članka 45. Zakona o proračunu (“Narodne novine” br. 144/21), članka 53. Statuta Grada Poreča-Parenzo ("Službeni glasnik Grada Poreča-Parenzo", broj 02/13, 10/18, 2/21 i 12/24) i Proračuna Grada Poreča-Parenzo za 2025. godinu i Projekcija za 2026. i 2027. godinu ("Službeni glasnik Grada Poreča-Parenzo", broj 22/2024), predlažu se Prve Izmjene i dopune Proračuna Grada Poreča-Parenzo za 2025. godinu.

Izmjenama i dopunama proračuna mijenja se isključivo plan za tekuću proračunsku godinu, te se u isti ugrađuje rezultat poslovanja prethodne godine, temeljem Odluke o raspodjeli rezultata poslovanja za 2024. godinu.

1. **OPĆI DIO**

Prvim Izmjenama i dopunama Proračuna Grada Poreča-Parenzo za 2025. godinu predlaže se ostvarenje prihoda i primitaka u iznosu od 61.897.778 eura, koji se uvećavaju za višak prihoda utvrđen godišnjim obračunom Proračuna u iznosu od 11.472.240 eura te se u Posebnom dijelu Proračuna kroz programe, aktivnosti, tekuće i kapitalne projekte raspoređuju rashodi u ukupnom iznosu od 73.370.018 eura.

Ovim se Izmjenama i dopunama Proračun uvećava za 2.255.118 eura ili za 3,0% u odnosu na tekući Plan za 2025. godinu.

Osnovno polazište za izradu I. Izmjena i dopuna Proračuna Grada Poreča-Parenzo za 2025. godinu je:

- procjena ostvarenja prihoda do kraja tekuće godine;

- usklađenje tekućih rashoda sa prihodima i procjenom njihova ostvarenja do kraja tekuće godine;

-usklađenje planiranih kapitalnih rashoda sa razinom ugovorenih i izvršenih obveza te sa prihodima od prodaje zemljišta radi uravnoteženja proračuna,

- ugrađivanje viškova i manjkova prihoda i primitaka nad rashodima i izdacima iskazanih u Godišnjem izvještaju o izvršenju proračuna Grada Poreča-Parenzo za 2024. godinu, sukladno Odluci i raspodjeli rezultata za 2024. godinu.

**Tablica 1.** I. Izmjene i dopune Proračuna za 2025. godinu

|  |  |  |  |
| --- | --- | --- | --- |
|   | Plan 2025. | Povećanje/smanjenje | Novi Plan za 2025. |
| UKUPNI PRIHODI | 47.085.020 | 2.871.788 | 49.956.808 |
| PRIMICI OD ZADUŽIVANJA | 12.800.000 | -859.030 | 11.940.970 |
| PRENESENI VIŠAK | 11.229.880 | 242.360 | 11.472.240 |
| UKUPNO RASPOLOŽIVA SREDSTVA | 71.114.900 | 2.255.118 | 73.370.018 |
| UKUPNI RASHODI | 69.703.600 | 2.255.118 | 71.958.718 |
| IZDACI ZA OTPLATU ZAJMOVA | 1.411.300 | 0  | 1.411.300 |
| UKUPNO RASPOREĐENA SREDSTVA | 71.114.900 | 2.255.118 | 73.370.018 |

**I.1. PRIHODI**

 ***I.*** ***1.1. Prihodi poslovanja***

 U strukturi prihoda poslovanja, koji se predlažu u iznosu od 47.677.699 eura, najveći udio imaju porezni prihodi (44%), a slijede ih pomoći iz inozemstva i od subjekata opće države (29%) i prihodi od upravnih i administrativnih pristojbi, pristojbi po posebnim propisima i naknade (21%). Prihodi od imovine u prihodima poslovanja imaju udio od 5%. S udjelom od 1% u ukupnim prihodima sudjeluju i prihodi od prodaje proizvoda, roba i usluga, kazne, upravne mjere i ostali prihodi.

**Grafikon 1.** Struktura poslovnih prihoda

 ***Porezni prihodi* –** temeljem realizacije do 31. kolovoza tekuće godine te obavijesti Porezne uprave o planiranom iznosu povrata poreza na dohodak, porezni prihodi se uvećavaju za 1.303.761 eura i predlažu u iznosu od 21.044.412 eura.

Prihodi od poreza na dohodak predlažu se u iznosu od 16.378,.412 eura, dok se prihodi od gradskih poreza, na kuće za odmor i na korištenje javnih površina povećavaju za 100.000 eura, u dijelu gradskih poreznih prihoda koji se odnose na novi porez na nekretnine.Prihodi od poreza na promet nekretnina, na korištenje javnih površina i na porez na potrošnju zadržavaju se na razini tekućeg Plana, jednako kao i porez na promet nekretnina kojeg razrezuje i naplaćuje Porezna uprava.

**Grafikon 2.** Porezni prihodi

 ***Pomoći iz inozemstva (darovnice) i od subjekata unutar opće države*** *-* predlaže se povećanje za 1.592.426 eura, odnosno za 13%, te se planiraju u visini od 13.810.677 eura.

Unutar navedene grupe prihoda tekuće pomoći proračunskim korisnicima iz proračuna koji im nije nadležan povećavaju se za 1.424.755 eura, u najvećem dijelu za isplatu plaća djelatnicima osnovnih škola Poreč, Finida, Bernardo Parentin i Umjetničke škole Poreč. Pomoći iz općinskih proračuna povećavaju se za ukupno 761.380 eura namijenjenih sufinanciranju rada tri dječja vrtića i Javne vatrogasne postrojbe Poreč.

Pomoći proračunu i korisnicima drugih proračuna povećavaju se za 377.999 eura za financiranje školske prehrane učenicima osnovnih škola, za provedbu projekta PUNa torba zajedništva te za poboljšanje materijalnih uvjeta u dječjim vrtićima i uređenje igrališta u Rovinjskoj ulici temeljem ugovora sklopljenih s Ministarstvom demografije i useljeništva o dodjeli bespovratnih sredstava za navedene namjene.

Kapitalne pomoći temeljem prijenosa EU sredstava povećavaju se za 270.760 eura i planiraju u visini od 1.395.760 eura. Za kapitalne projekte Dječji vrtić Poreč-Parenzo i za igralište Dječjeg vrtića Paperino planirana su sredstva u visini od 249.040 eura

Istovremeno se umanjuju planirane pomoći od institucija i tijela EU za ukupno 48.853 eura, zbog usklađivanja EU projekta u provedbi: FU-TURISM, PATHWAYS2RESILIENCE, SCCALE, SPARKL, SUMMA i TEAM.

 ***Prihodi od imovine* –** usklađuju se s realizacijom i planiraju se u iznosu od 1.972.511 eura. U odnosu na tekući plan smanjuju se za 3% odnosno za 61.804 eura. Čine ih prihodi od financijske imovine planirani u iznosu od 288.280 eura i prihodi od nefinancijske imovine planirani u visini od 1.684.231 eura. Ovu grupu prihoda čine prihodi od naknada za koncesije na pomorskom dobru i za uporabu pomorskog dobra, prihodi od zakupa poljoprivrednog zemljišta u vlasništvu države, zakupa poslovnih prostora i stanova, prihodi od spomeničke rente te ostali prihodi od zakupa i iznajmljivanja imovine, odosno

prihodi od zakupa turističkog zemljišta na kojem su izgrađeni hoteli i turistička naselja, koji se realiziraju temeljem Odluke o jediničnom iznosu i načinu plaćanja zakupnine za turističko zemljište na kojem su izgrađeni hoteli i turistička naselja na području Grada Poreča-Parenzo (Sl.glasnik Grada Poreča-Parenzo br. 6/24).

  ***Prihodi od administrativnih pristojbi i po posebnim propisima*** - prijedlogom se usklađuju s procjenom ostvarenja tijekom tekuće godine i umanjuju za 240.364 eura te se planiraju u ukupnom iznosu od 10.281.282 eura. Upravne i administrativne pristojbe, prihodi po posebnim propisima povećavaju se za 148.687 eura dok se prihodi od komunalne naknade umanjuju za 389.051 eura. Prihodi od komunalnog dorinosa zadržavaju se na razini tekućeg Plana.

 ***Prihodi od prodaje proizvoda i robe te pruženih usluga i prihodi od donacija-*** povećavaju se za 2,15 % i predlažu u ukupnom iznosu od 411.387 eura. Odnose se na vlastite prihode proračunskih korisnika, odnosno prihode od prodaje roba i usluga koji se planiraju u visini od 258.845 eura i na donacije od fizičkih i pravnih osoba za Grad i korisnike u ukupnom iznosu od 152.542 eura.

 ***Kazne, upravne mjere i ostali prihodi –*** predlažu se u ukupnom iznosu od 157.430 eura i u odnosu na tekući Plan ova grupa prihoda ostaje nepromijenjena

**Grafikon 3.** Opći dio proračuna- Prihodi poslovanja

 ***I.1.2. Prihodi od prodaje nefinancijske imovine***

I. Izmjenama i dopunama Proračuna kapitalni prihodi se povećavaju za 269.109 eura i planiraju u visini od 2.279.109 eura.

Prihodi od prodaje materijalne imovine, unutar kojih najznačajniji udio imaju prihodi od prodaje građevinskog zemljišta planiraju se iznosu od 2.196.300 eura, dok se prihodi od prodaje proizvedene dugotrajne imovine povećavaju za 15.109 eura i planiraju u iznosu od 82.809 eura. Navedeno povećanje kapitalnih prihoda temelji se na Zakonu o upravljanju nekretninama i pokretninama u vlasništvu RH, temeljem kojeg se sredstva ostvarena raspolaganjem nekretnina u vlasništvu RH raspoređuju između državnog, županijskog i gradskog proračuna u omjeru 60:20:20.

**I.2. RASHODI**

I. Izmjenama i dopunama Proračuna Grada Poreča-Parenzo predlaže se povećanje ukupnih rashoda za 3%, odnosno za 2.555.118 eura. Ukupni rashodi planirani su u iznosu od 71.958.718 eura, unutar kojih se poslovni rashodi predlažu u iznosu od 46.510.646 eura, a kapitalni rashodi u iznosu od 25.448.072 eura.

U odnosu na tekući plan poslovni rashodi veći su za 11%, dok su kapitalni rashodi umanjeni za 9%.

**Grafikon 4.** Ukupni rashodi

 **I.2.1. Rashodi poslovanja**

U strukturi rashoda poslovanja koji se predlažu u iznosu od 46.510.646 eura najveći udio, od 46% imaju rashodi za zaposlene kod proračunskih korisnika i u upravnim tijelima Grada, slijede materijalni rashodi s udjelom od 32% te ostali rashodi koje čine tekuće i kapitalne donacije i kapitalne pomoći s udjelom od 9,8%. Naknade građanima i kućanstvima u tekućim rashodima sudjeluju sa 5,9%, dok pomoći, subvencije i financijski rashodi imaju zajednički udio od 6%.

***Rashodi za zaposlene*** se uvećavaju za 2.225.461 eura, odnosno za 12% i predlažu u iznosu od 21.350.512 eura. Navedeno povećanje rezultat je povećanja planirane mase plaća u četiri osnovne škole koje se osiguravaju u Državnom proračunu, te povećanja planiranih sredstava za plaće u tri dječja vrtića u vlasništvu Grada Poreča-Parenzo. Unutar navedenog iznosa, sredstva za isplatu plaća povećavaju se za 1.793.966 eura, ostali rashodi za zaposlene koji obuhvaćaju naknade za bolest i invalidnost, otpremnine, darove i naknade u skaladu s pravilnicima o radu ili sklopljenim kolektivnim ugovorima za 145.096 eura, dok se doprinosi na plaće povećavaju za 286.399 eura.

**Tablica 2.** Izvori financiranja rashoda za zaposlene

|  |  |  |  |
| --- | --- | --- | --- |
| IZVOR | PLANIRANO | PROMJENA | NOVIIZNOS |
| Izvor 1. OPĆI PRIHODI I PRIMICI |   | 10.598.716 | 794.025 | 11.392.741 |
| Izvor 3. VLASTITI PRIHODI |   | 42.380 | 0 | 42.380 |
| Izvor 4. PRIHODI ZA POSEBNE NAMJENE PK |   | 323.496 | -51.124 | 272.372 |
| Izvor 5. POMOĆI |   | 8.152.225 | 1.482.560 | 9.634.785 |
| Izvor 5.1. Pomoći za minimalni standard decentraliziranih funkcija |   | 447.428 | 31.319 | 478.747 |
| Izvor 5.3. Pomoći iz državnog proračuna |   | 6.295.937 | 882.490 | 7.178.427 |
| Izvor 5.4. Pomoći iz županijskog proračuna |   | 4.300 | 700 | 5.000 |
| Izvor 5.5. Pomoći iz općinskog proračuna |   | 1.306.070 | 568.051 | 1.874.121 |
| Izvor 5.6. Pomoći od institucija i tijela EU  |   | 98.490 | 0 | 98.490 |
| Izvor 6. DONACIJE ZA PK |   | 8.234 | 0 | 8.234 |
|  SVEUKUPNO RASHODI / IZDACI |   | 19.125.051 | 2.225.461 | 21.350.512 |

***Materijalni rashodi*** se prijedlogom povećavaju za 12,7% odnosno za 1.702.612 eura i predlažu u iznosu od 15.084.883 eura.

Rashodi za materijal, energiju i usluge veći su za 471.828 eura i obuhvaćaju sve rashode koji se odnose na uredski materijal, energiju, održavanje objekata komunalne infrastrukture, održavanje stambeno poslovnih zgrada, zakup licenci te na tekuće investicijsko održavanje zgrada u vlasništvu Grada i proračunskih korisnika. Najveće povećanje iskazano je kod ostalih nespomenutih rashoda poslovanja zbog isplate glavnice i kamata temeljem presude Visokog trgovačkog suda RH (Poslovni broj Pž-1682/2025-2 od 13.05.2025.godine) u korist Republike Hrvatske. Isplata je izvršena u ukupnom iznosu od 1.118.374,29 eura.

Navedenom grupom rashoda planirana su i sredstva namijenjena rješavanju pravnih i imovinskih poslova Grada, te svi ostali rashodi vezani uz provođenje i realizaciju Programa Razvoj civilnog društva.

***Financijski rashodi***  se prijedlogom smanjuju za 433.457 eura i planiraju u iznosu od 541.021 eura. Financijskim rashodima planira se otplata kamata po ugovorenim kreditima te troškovi bankarskih usluga i platnog prometa. Proračunom su planirani i rashodi namijenjeni rješavanju imovinsko-pravnih odnosa u trgovačkom društvu Dom Poreč d.o.o. koji se neće realizirati u tekućoj godini te su umanjeni za navedeni iznos

***Subvencije*** se predlažu u visini od 1.093.310 eura čime se povećavaju za 16% odnosno za 151.940 eura u odnosu na tekući Plan. Subvencije obuhvaćaju kamate koje se subvencioniraju iz Proračuna po programima za realizirane poduzetničke kredite, poticanu stanogradnju, za kupnju prvog stana kao i sufinanciranje trgovačkih društava u vlasništvu grada- Poduzetničkog inkubatora Poreč d.o.o. i Parentiuma d.o.o.. Kroz ovu grupu rashoda planirano je i povećanje sredstava namijenjenih boravku predškolske djece u privatnim vrtićima za 141.440 eura, te se predlažu u ukupnom iznosu od 699.900 eura.

***Pomoći dane u inozemstvo i unutar općeg proračuna*** se usklađuju s procijenjenom realizacijom tijekom 2025. godine te se smanjuju za 261.474 eura i predlažu u visini od 1.158.470 eura. Navedeno se smanjenje u odnosi na usklađenje po tekućeg projekta Pomoćnici u nastavi-PUNa torba zajedništva II.

***Naknade građanima i kućanstvima na temelju osiguranja i druge naknade*** predlažu se u visini od 2.728.145 eura, te se usklađuju s potrebama za tekuću proračunsku godinu uz povećanje od 62% odnosno 1.048.505 eura. Obuhvaćaju naknade građanima u novcu i naravi a odnose se na socijalne naknade, stipendije i školarine, sufinanciranje prijevoza učenika i troškova stanovanja i prehrane, porečku božićnicu te sufinanciranje smještaja i programa Doma za starije i nemoćne osobe.

***Ostali rashodi*** se prijedlogom uvećavaju za 217.635 eura odnosno za 5% i predlažu u visini od 4.554.305 eura. Uvećanje se u najvećem dijelu odnosi na tekuće donacije za programe javnih potreba u sportu i rekreaciji u društvenim djelatnostima za potrebe osnovne djelatnosti Sportske zajednice Grada Poreča-Parenzo, te za provođenje Programa Zaštita kulturne baštine, spomenika kulture i sakralnih objekata.

**Grafikon 5.** Struktura rashoda poslovanja

 ***I.2.2 . Rashodi za nabavu nefinancijske imovine***

Prijedlogom se kapitalni rashodi umanjuju za 8,6% odnosno 2.396.104 eura i predlažu u visini od 25.448.072 eura.

Groz ovu grupu rashoda realizira se izgradnja objekata komunalne infrastrukture, izgradnja i modernizacija javne rasvjete, izgradnja infrastrukture, rekonstrukcija cesta, nogostupa i putova, izgradnja oborinske kanalizacije, komunalno opremanje, katastarske izmjere i prostorni planovi, a usklađenje je izvršeno za projekte izgradnje dječjih vrtića u Varvarima i Novoj vasi.

**Grafikon 6.** Struktura ukupnih rashoda

**I.3. RASPOLOŽIVA SREDSTVA IZ PRETHODNIH GODINA**

Višak prihoda poslovanja utvrđen Godišnjim izvještajem o izvršenju Proračuna za 2024. godinu raspoređuje se sukladno Odluci o raspodjeli rezultata za 2024. godinu (Službeni glasnik Grada Poreča-Parenzo br. 13/2025) u I. Izmjenama i dopunama Proračuna za 2025. godinu u ukupnom iznosu od 11.472.240 eura, prema izvorima financiranja i za namjene predviđene pojedinim programima i aktivnostima.

**Tablica 3.** Preneseni višak iz prethodne godine po izvorima

|  |  |  |
| --- | --- | --- |
| **BROJČANA OZNAKA** | **NAMJENA VIŠKA / MANJKA PO IZVORIMA** | **OSTVARENVIŠAK / MANJAK ZA 2024. GODINU** |
| **1** | **2** | **3** |
| **GRAD POREČ-PARENZO** |
| **VIŠAK / MANJAK PRIHODA POSLOVANJA**  |
| 1.4. | Opći prihodi i primici | 6.837.420,98 |
| 1.4. | Opći prihodi i primici - proračunski korisnici | 531.690,17 |
| 4.1. | Spomenička renta | 47.714,07 |
| 4.3. | Komunalni doprinos  | 1.791.991,03 |
| 4.4. | Komunalna naknada | 820.513,28 |
| 4.5. | Naknada za sanaciju odlagališta Košambra  | 430.448,15 |
| 4.5. | Pomoći općina za sanaciju odlagališta Košambra | 297.430,83 |
| 4.6.0. | Ostali prihodi za posebne namjene grada | 102.243,92 |
| 4.6.3. | Prihodi od poljoprivrednog zemljišta u vlasništvu RH | 183.956,55 |
| 4.6.4. | Prihodi od koncesija i dozvola na pomorskom dobru | 8.744,47 |
| 4.6.6. | Prihodi od promjene namjene poljoprivrednog zemljišta u građevinsko | 215,16 |
| 4.6.7. | Prihodi od zakupa turističkog zemljišta | 1.562.910,47 |
| 4.9. | Naknada za eksploataciju mineralnih sirovina | 33.348,24 |
| 5.1. | Pomoći iz državnog proračuna za minimalni standard decentraliziranih funkcija | -6.096,72 |
| 5.3.0. | Pomoći iz državnog proračuna za projekt PUNa torba zajedništva II | 20.871,90 |
| 5.3.0. | Pomoći iz državnog proračuna za projekt opremanja biciklističke staze Parenzana | 3.172,44 |
| 5.3.0. | Pomoći iz državnog proračuna za STEAM radionice | 14.175,05 |
| 5.3.2. | Pomoći EU iz državnog proračuna za projekt PUNa torba zajedništva II | 103.884,71 |
| 5.3.2. | Pomoći EU iz državnog proračuna za izgradnju DV Varvari | -289.040,18 |
| 5.4.0. | Pomoći iz županijskog proračuna - sanacija krovišta Veli Jože | 7.500,00 |
| 5.6.0. | Pomoći od institucija i tijela EU za projekt SCCALE | -16.104,40 |
| 5.6.0. | Pomoći od institucija i tijela EU za projekt STREAM | 6.080,29 |
| 5.6.0. | Pomoći od institucija i tijela EU za projekt SUTRA | -6.713,15 |
| 5.6.0. | Pomoći od institucija i tijela EU za projekt SEET | 8.164,40 |
| 5.6.0. | Pomoći od institucija i tijela EU za projekt TEAM | -1.206,80 |
| 5.6.0. | Pomoći od institucija i tijela EU za projekt SUMMA | -1.008,86 |
| 5.6.0. | Pomoći od institucija i tijela EU za projekt FU-TURISM | 30.962,82 |
| 5.6.0. | Pomoći od institucija i tijela EU za projekt SPARKLE | 20.684,76 |
| 5.6.0. | Pomoći od institucija i tijela EU za projekt PATHWAYS2RESILIENCE | 15.525,00 |
| 5.7.0. | Pomoći od izvanproračunskih korisnika gradu - prilagodba klimatskim promjenama  | -128.807,00 |
| 5.9.0. | Pomoći iz gradskog proračuna za projekt PUNa torba zajedništva I | -16.998,90 |
| 6.2. | Donacije za proračun - ošasna imovina | 34.191,03 |
| **1. UKUPNO VIŠAK / MANJAK PRIHODA POSLOVANJA**  | **12.447.863,71** |
| **VIŠAK / MANJAK PRIHODA OD NEFINANCIJSKE IMOVINE**  |
| 7.1. | Prihodi od prodaje stanova na kojima postoji stanarsko pravo | 906.660,43 |
| 7.1. | Prihodi od prodaje nefinancijske imovine  | 646.622,36 |
| **2. UKUPNO VIŠAK / MANJAK PRIHODA OD NEFINANCIJSKE IMOVINE**  | **1.553.282,79** |
| **VIŠAK / MANJAK PRIMITAKA OD FINANCIJSKE IMOVINE** |
| 8.1. | Primici od zaduživanja | -2.034.438,27 |
| **3. UKUPNO VIŠAK / MANJAK PRIMITAKA OD FINANCIJSKE IMOVINE** | **-2.034.438,27** |
| **UKUPNO VIŠAK / MANJAK PRIHODA PRORAČUNSKIH KORISNIKA** | **-494.466,76** |
| **SVEUKUPNI VIŠAK / MANJAK PRIHODA I PRIMITAKA ZA PRIJENOS U SLIJEDEĆE RAZDOBLJE** | **11.472.240,00** |

**I.4. RAČUN ZADUŽIVANJA/FINANCIRANJA**

Primici od zaduživanja umanjuju se za 859.030 eura i planiraju u iznosu od 11.940.970 eura, a obuhvaćaju kredite ugovorene s PBZ d.d., Zagreb za izgradnju dječjih vrtića koji su u cijelosti iskorišteni do 30.06. tekuće godine, te planirane primitke od zaduživanja namijenjene dogradnji Doma za starije i nemoćne osobe Poreč.

Izdaci od financijske imovine i zaduživanja ostaju nepromijenjeni u odnosu na tekući Plan te se predlaže iznos od 1.411.300 eura namijenjenih otplati glavnica ugovorenih kredita.

**I.5. RASHODI PO ORGANIZACIJSKOJ KLASIFIKACIJI**

Rashodi i izdaci proračuna u iznosu od 73.370.018 eura, raspoređuju se po nositeljima, korisnicima, namjenama i izvorima financiranja u Posebnom dijelu proračuna.

**Tablica 4.** Rashodi i izdaci po razdjelima/upravnim odjelima te glavama/proračunskim korisnicima

|  |  |  |  |  |
| --- | --- | --- | --- | --- |
| **UPRAVNI ODJEL / PRORAČUNSKI KORISNIK** | **PLANIRANO** | **PROMJENA** | **NOVI IZNOS** | **PROMJENA** |
| **%** |
| **UPRAVNI ODJEL ZA OPĆU UPRAVU** | **5.509.430** | **1.411.585** | **6.921.015** | **25,62** |
| VIJEĆA NACIONALNIH MANJINA | 14.680 | 0 | 14.680 | 0 |
| JAVNA VATROGASNA POSTROJBA | 1.955.000 | 162.165 | 2.117.165 | 8,29 |
| **UO ZA FINANCIJE** | **2.447.045** | **37.356** | **2.484.401** | **1,53** |
|  **UO ZA DRUŠTVENE DJELATNOSTI** | **45.888.135** | **387.478** | **46.275.613** | **0,84** |
| DJEČJI VRTIĆ "RADOST" POREČ | 4.038.500 | 889.259 | 4.927.759 | 22,02 |
| DJEČJI VRTIĆ "POREČ-PARENZO" POREČ | 1.580.170 | 890.162 | 2.560.332 | 62,0 |
| DJEČJI VRTIĆ "PAPERINO" POREČ | 1.263.680 | 226.518 | 1.490.198 | 17,93 |
| OSNOVNA ŠKOLA POREČ | 3.574.956 | 708.026 | 4.282.982 | 19,81 |
| OSNOVNA ŠKOLA "BERNARDO PARENTIN" | 921.342 | 157.321 | 1.078.663 | 17,08 |
| UMJETNIČKA ŠKOLA POREČ | 1.570.001 | 260.559 | 1.830.560 | 16,60 |
| OSNOVNA ŠKOLA FINIDA POREČ | 3.34.785 | 284.952 | 3.619.767 | 8,54 |
| PUČKO OTVORENO UČILIŠTE POREČ | 1.317.010 | -42.986 | 1.274.024 | -3,26 |
| GRADSKA KNJIŽNICA POREČ | 336.246 | 28.900 | 365.146 | 8,59 |
| ZAVIČAJNI MUZEJ POREŠTINE POREČ | 2.453.266 | -16.874 | 2.436.392 | -0,69 |
| CENTAR ZA PRUŽANJE USLUGA U ZAJEDNICI ZDRAVI GRAD POREČ | 418.650 | 13.109 | 431.759 | 3,13 |
| **UO ZA GOSPODARSTVO I EU FONDOVE**  | **2.291.420** | **-282.171** | **2.009.249** | **12,31** |
| **UO ZA KOMUNALNI SUSTAV** | **13.675.610** | **687.520** | **14.363.130** | **5,03** |
| **UO ZA PROSTORNO PLANIRANJE I ZAŠTITU OKOLIŠA** | **1.132.860** | **13.350** | **1.146.210** | **1,18** |
| **UO ZA PROSTORNO UREĐENJE I GRADNJU** | **170.400** | **0** | **170.400** | **0** |
| **UKUPNO RASHODI / IZDACI** | **71.114.900** | **2.255.118** | **73.370.018** | **3,17** |

Promjene unutar programa i aktivnosti u Posebnom dijelu Proračuna prikazane su u Prijedlogu I. Izmjena i dopuna programa gradnje objekata i uređaja komunalne infrastrukture, programa održavanja komunalne infrastrukture i programa javnih potreba u predškolskom odgoju, obrazovanju, kulturi, sportu i rekreaciji, zaštiti, očuvanju i unapređenju zdravlja, socijalnoj skrbi i ostalim programima u društvenim djelatnostima, te određenim programima unutar upravnih odjela za opću upravu, financije, prostorno planiranje i zaštitu okoliša te gospodarstvo i EU fondove.

**I.6. RASHODI PO FUNKCIJSKOJ KLASIFIKACIJI**

Funkcijska klasifikacija prikazuje rashode proračuna prema njihovoj namjeni razvrstane na: opće javne usluge, javni red i sigurnost, ekonomske poslove, zaštitu okoliša, unapređenje stanovanja i zajednice, zdravstvo, rekreaciju, kulturnu i religiju, obrazovanje i socijalnu zaštitu.

U nastavku se daje struktura proračuna prema funkcijskoj klasifikaciji:

**Tablica 5.** Rashodi prema funkcijskoj klasifikaciji

| **RASHODI FUNKCIJSKA KLASIFIKACIJA** | **PLAN 2025.** | **PROMJENA.** | **I.REBALANS** |
| --- | --- | --- | --- |
| **UKUPNO RASHODI** | **69.703.600** | **2.255.118** | **71.958.718** |
| 01 Opće javne usluge | 6.018.005 | 1.248.876 | 7.266.881 |
| 03 Javni red i sigurnost | 2.363.260 | 162.165 | 2.525.425 |
| 04 Ekonomski poslovi | 6.616.020 | 669.935 | 7.285.955 |
| 05 Zaštita okoliša | 2.547.340 | -18.680 | 2.528.660 |
| 06 Usluge unapređenja stanovanja i zajednice | 6.527.630 | -208.006 | 6.319.624 |
| 07 Zdravstvo | 316.000 | 25.700 | 341.700 |
| 08 Rekreacija, kultura i religija | 8.853.482 | 179.740 | 9.033.222 |
| 09 Obrazovanje | 28.128.598 | 185.579 | 28.314.177 |
| 10 Socijalna zaštita | 8.333.265 | 9.809 | 8.343.074 |

Iz prikazanih podataka vidljivo je da je 64% proračunskih sredstava usmjereno na aktivnosti koje obuhvaćaju obrazovanje, rekreaciju, kulturu i religiju te socijalnu zaštitu i zdravstvo, a zatim slijede ekonomski poslovi (10%), opće javne usluge koje obavlja Grad (10%), aktivnosti vezane uz unapređenje stanovanja (8,6%) te na zaštitu okoliša i javni red i sigurnost s zajedničkim odjelom od 7,4%.

**Grafikon 7.** Struktura proračuna po funkcijskoj klasifikaciji